b"\n_START_ARTICLE_\nTeixit conjuntiu\n_START_PARAGRAPH_\nEl teixit connectiu o teixit conjuntiu \xc3\xa9s aquell teixit l'origen del qual \xc3\xa9s el mes\xc3\xa8nquima embrionari i que t\xc3\xa9 com a finalitat servir de sustentaci\xc3\xb3 i envoltar la resta de teixits de l'organisme, l'intercanvi de nutrients, la defensa contra infeccions aix\xc3\xad com la regulaci\xc3\xb3 de la calor corporal.\n_START_SECTION_\nTeixit conjuntiu dens regular\n_START_PARAGRAPH_\n\xc3\x89s el tipus de teixit conjuntiu que forma els tendons, aponeurosis, lligaments i en general estructures que reben tracci\xc3\xb3 en la direcci\xc3\xb3 cap a la qual s'orienten les seves fibres col\xc2\xb7l\xc3\xa0genes. Aquestes fibres es troben disposades en una forma ordenada, paral\xc2\xb7lela una respecte a l'altra, el que proporciona la m\xc3\xa0xima fortalesa._NEWLINE_En els tendons la conformaci\xc3\xb3 de les fibres estan paral\xc2\xb7leles entre si i amb fibroblasts (anomenats tendinocits en aquesta estructura) entre fibra i fibra. Tamb\xc3\xa9 presenta el tend\xc3\xb3 un TC dens en la perif\xc3\xa8ria del mateix, que presenta fibres no tan paral\xc2\xb7leles, anomenat epitend\xc3\xb3. Finalment, al voltant de cada fascicle del tend\xc3\xb3 s'observa un teixit anomenat endotend\xc3\xb3._NEWLINE_En les aponeurosis es troben fibres de col\xc2\xb7lagen paral\xc2\xb7leles a la una de l'altra, per\xc3\xb2 ordenades en capes i en disposici\xc3\xb3 ortogonal, \xc3\xa9s a dir, una capa posada a 90\xc2\xba sobre la capa inferior._NEWLINE_En els lligaments no canvia la forma dels tendons, a excepci\xc3\xb3 de lligaments de determinades parts del cos on es necessita m\xc3\xa9s elasticitat, com, per exemple, el lligament de la columna vertebral. En aquests llocs, els lligaments tenen una major quantitat de fibres el\xc3\xa0stiques que col\xc2\xb7l\xc3\xa0genes, i en forma no tan regular. S\xc3\xb3n els anomenats lligaments el\xc3\xa0stics.\n_START_SECTION_\nTeixit conjuntiu dens irregular\n_START_PARAGRAPH_\nEst\xc3\xa0 present en les c\xc3\xa0psules del fetge,  ganglis limf\xc3\xa0tics, rony\xc3\xb3, intest\xc3\xad prim i dermis. B\xc3\xa0sicament forma part de la c\xc3\xa0psula de tots els \xc3\xb2rgans, a excepci\xc3\xb3 del p\xc3\xa0ncrees, que \xc3\xa9s un teixit conjuntiu areolar lax. En aquest teixit conjuntiu dens irregular s'observen fibres de col\xc2\xb7lagen disposades en forma aleat\xc3\xb2ria i molt poca subst\xc3\xa0ncia fonamental. Aix\xc3\xb2 proporciona protecci\xc3\xb3 contra l'estirament excessiu dels \xc3\xb2rgans."